Orhomena (Boiotija)
Orhomena (sengrieķu: Ὀρχομενός) bija sena mikēniešu pilsēta un pēc tam grieķu polisa Boiotijā, senajā Grieķijā. To vēl sauca Miniešu Orhomenu, lai atšķirtu no Arkādiešu Orhomenas. Šīs pilsētas arheoloģiskie pieminekļi atrodas mūsdienu Orhomenas teritorijā, kurai tika dots senās pilsētas nosaukums, pēc tam, kad 1961. gada 3. novembrī tika apvienoti blakus esošie Atamas un Petromagulas ciemi.